proxectonos/corpus_dominio_legal_administrativo_tmp huggingface dataset:
RESOLUCIÓN do 23 de setembro de 2015 pola que se comunica a relación provisional de produtores incluídos no réxime simplificado para pequenos agricultores.
Fondo Galego de Garantía Agraria — III. Outras disposicións — 30/09/2015

O artigo 33 do Real decreto 1076/2014, do 19 de decembro, sobre asignación de dereitos de réxime de pagamento básico da política agrícola común, establece o procedemento para o cálculo provisional estimatorio dos solicitantes de axudas de pagamentos directos da campaña 2015 que serán asignados ao réxime simplificado para pequenos agricultores.
A relación de solicitantes de axuda que serán integrados no dito réxime simplificado para pequenos agricultores pode consultarse na sede electrónica do Fondo Galego de Garantía Agraria: http://mediorural.xunta.es/fogga/ . A información relativa aos importes estimados pode consultarse na sede electrónica do Fondo Español de Garantía Agraria: www.fega.es .
Os interesados que non queiran participar no réxime de pequenos agricultores deberán notificar a súa decisión de renuncia á Dirección do Fondo Galego de Garantía Agraria antes do 15 de outubro de 2015.
Santiago de Compostela, 23 de setembro de 2015
RESOLUCIÓN do 10 de xullo de 2015 pola que se dá publicidade ás axudas concedidas ao abeiro da Orde do 29 de xaneiro de 2015 (Diario Oficial de Galicia número 27, do 10 de febreiro), pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución a outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2015.
Consellería de Cultura, Educación e Ordenación Universitaria — III. Outras disposicións — 30/09/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.20.432A.770.0 do procedemento CT221C subvencións para o libro galego, no que se refire á tradución a outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
Santiago de Compostela, 10 de xullo de 2015
RESOLUCIÓN do 14 de setembro de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade dos convenios de colaboración subscritos por esta consellería no segundo cuadrimestre de 2015.
Consellería de Medio Ambiente, Territorio e Infraestruturas — III. Outras disposicións — 30/09/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Consellería de Medio Ambiente, Territorio e Infraestruturas no segundo cuadrimestre do ano 2015, que se incorpora como anexo a esta resolución.
Santiago de Compostela, 14 de setembro de 2015
RESOLUCIÓN do 17 de setembro de 2015, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos por esta consellería no segundo cuadrimestre do ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de maio, xuño, xullo e agosto do ano 2015, que se incorpora como anexo a esta resolución.
Santiago de Compostela, 17 de setembro de 2015
RESOLUCIÓN do 23 de xullo de 2015, da Dirección Xeral de Produción Agropecuaria, pola que se lle dá publicidade ás axudas concedidas ao abeiro da Orde do 7 de abril de 2015 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2015-2016.
Consellería do Medio Rural e do Mar — III. Outras disposicións — 12/08/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e crédito orzamentario ao que se imputen, finalidade da subvención, beneficiario e cantidade concedida.
Na súa virtude, a Dirección Xeral de Produción Agropecuaria,
Publicar no Diario Oficial de Galicia as axudas concedidas ao abeiro da Orde do 7 de abril de 2015 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2015-2016, e que figuran como anexo nesta resolución.
Santiago de Compostela, 23 de xullo de 2015
Sección primeira.
Convocatoria:
Orde do 7 de abril de 2015 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2015-2016.
Aplicación orzamentaria:
a) Para o ano 2015: 12.22.713E.470.0 dotada para esta finalidade con 899.982 euros.
b) Para o ano 2016: 12.22.713E.470.0 dotada para esta finalidade con 1.200.018 euros.
Finalidade: Programas de planificación zoosanitaria.
Beneficiarios/as e subvención:
ORDE do 29 de xullo de 2015 pola que se dispón a renovación dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 10/08/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Federación de Servizos para a Mobilidade e o Consumo de UGT-Galicia, a renovación do mandato de José Ramón Piñeiro Rodríguez como vogal no Consello de Administración da Autoridade Portuaria da Coruña, en representación das organizacións sindicais.
Santiago de Compostela, 29 de xullo de 2015
ORDE do 27 de xullo de 2015 pola que se dispón a renovación dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 10/08/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do Concello de Marín, a renovación do mandato de María Ramallo Vázquez como vogal no Consello de Administración da Autoridade Portuaria de Marín e Ría de Pontevedra, en representación do citado concello.
Santiago de Compostela, 27 de xullo de 2015
CORRECCIÓN de erros. Orde do 11 de maio de 2015 pola que se crea o Rexistro Galego do Infarto Agudo de Miocardio.
Consellería de Sanidade — I. Disposicións xerais — 13/08/2015

Advertido un erro no anexo I da orden indicada, publicada no
Diario Oficial de Galicia
núm. 90, do 15 de maio de 2015, procede efectuar a correspondente corrección, relativa ao sistema de tratamento empregado, de modo que o dito anexo I quedará como segue:
CORRECCIÓN de erros. Orde do 3 de xullo de 2015 pola que se regula o procedemento de adxudicación de prazas para nenos e nenas de cero a tres anos nas escolas infantís 0-3 de titularidade privada con prazas concertadas para o curso 2015/16.
Consellería de Traballo e Benestar — III. Outras disposicións — 06/08/2015

Advertido erro na citada orde, publicada no Diario Oficial de Galicia número 130, do 13 de xullo, cómpre facer a seguinte corrección:
Na páxina 29023, anexo I, na terceira fila do cadro, onde di:
Debe dicir:
ORDE do 20 de xullo de 2015 pola que se extingue a autorización do centro privado Jardilín, do concello de Pontevedra, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 06/08/2015

A titularidade do centro privado Jardilín, do concello de Pontevedra, solicita a extinción da autorización por cesamento de actividades.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Extinguir, de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do centro privado Jardilín, do concello de Pontevedra, código 36006547.
Segundo. Esta extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de xullo de 2015
DECRETO 109/2015, do 6 de agosto, polo que se nomea directora da Axencia Tributaria de Galicia a Mª Victoria González Vázquez.
Consellería de Facenda — II. Autoridades e persoal — 07/08/2015

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 16.1 do estatuto da Axencia Tributaria de Galicia, aprobado polo Decreto 202/2012, do 18 de outubro, polo que se crea a Axencia Tributaria de Galicia e se aproba o seu estatuto, por proposta do conselleiro de Facenda e logo de deliberación do Consello da Xunta de Galicia, na súa reunión do día seis de agosto de dous mil quince,
Nomeo directora da Axencia Tributaria de Galicia a Mª Victoria González Vázquez.
Santiago de Compostela, seis de agosto de dous mil quince
ORDE do 4 de agosto de 2015 pola que se modifica o artigo 31 da Orde do 24 de novembro de 2014 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2015, de forma individual e mediante o sistema de xestión compartida, destinadas a entidades locais de Galicia (Diario Oficial de Galicia número 230, do 1 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 14/08/2015

Mediante a Orde do 24 de novembro de 2014 reguláronse os criterios de repartición e establecéronse as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2015, de forma individual e mediante o sistema de xestión compartida, destinadas a entidades locais de Galicia (DOG núm. 230, do 1 de decembro).
No artigo 31 da devandita orde establécese que as entidades beneficiarias terán de prazo para executar o proxecto subvencionado e presentar a conta xustificativa ata o 30 de setembro de 2015.
Unha vez instruídos os procedementos iniciados en virtude da orde, o prazo establecido nesta resulta de difícil cumprimento polas entidades beneficiarias. Cómpre facer viable o proceso de execución dos proxectos subvencionados e posibilitar o cumprimento do procedemento de xestión; xa que logo, considerando que non se causa prexuízo a terceiros, é procedente ampliar o devandito prazo de execución e xustificación das actuacións subvencionadas.
De acordo coa Lei 9/2007, do 13 de xuño, de subvencións de Galicia, co Decreto 11/2009, do 8 de xaneiro, polo que se aproba o Regulamento da Lei de subvencións, co Decreto 74/2013, do 25 de abril, polo que se establece a estrutura orgánica da Vicepresidencia e da Consellería de Presidencia, Administracións Públicas e Xustiza, e co disposto na Orde do 24 de novembro de 2014, pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2015, de forma individual e mediante o sistema de xestión compartida, destinadas a entidades locais de Galicia,
Artigo 1
Modifícase o número 1 do artigo 31 da Orde do 24 de novembro de 2014, que queda redactado nos seguintes termos:
«1. As entidades beneficiarias terán de prazo para executar o proxecto subvencionado e presentar a conta xustificativa ata o 15 de novembro de 2015».
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 4 de agosto de 2015
DECRETO 108/2015, do 6 de agosto, polo que se dispón o cesamento de Ulpiano Leandro Villanueva Rodríguez como director da Axencia Tributaria de Galicia.
Consellería de Facenda — II. Autoridades e persoal — 07/08/2015

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 16.1 do estatuto da Axencia Tributaria de Galicia, aprobado polo Decreto 202/2012, do 18 de outubro, polo que se crea a Axencia Tributaria de Galicia e se aproba o seu estatuto, por proposta do conselleiro de Facenda e logo de deliberación do Consello da Xunta de Galicia, na súa reunión do día seis de agosto de dous mil quince,
Que cese, por petición propia, Ulpiano Leandro Villanueva Rodríguez como director da Axencia Tributaria de Galicia, agradecéndolle os servizos prestados.
Santiago de Compostela, seis de agosto de dous mil quince
ORDE do 3 de agosto de 2015 pola que se fai pública a ampliación da dotación orzamentaria para a concesión de axudas de mobilidade complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para estudantes universitarios que participan nesta acción no curso 2014/15, convocadas pola Orde do 2 de decembro de 2014.
Consellería de Cultura, Educación e Ordenación Universitaria — III. Outras disposicións — 13/08/2015

Visto o recurso de reposición interposto por Yésica Mariño Gómez (DNI 35585650G) o día 18 de xuño de 2015, contra a Resolución da Consellería de Cultura, Educación e Ordenación Universitaria do 7 de maio de 2015 pola que se lle denegou unha axuda solicitada ao abeiro da Orde do 2 de decembro de 2014, pola que se aproban as bases e se convocan axudas de mobilidade complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para estudantes universitarios que participan nesta acción no curso 2014/15 (DOG do 2 de xaneiro de 2015).
Tendo en conta que o artigo 2 da citada Orde do 2 de decembro de 2014 establece que as axudas poderán ser incrementadas de acordo coas dispoñibilidades económicas da consellería, de conformidade cos supostos recollidos na Lei 9/2007, do 13 de xuño, de subvencións de Galicia, e polo Decreto 11/2009, do 8 de xaneiro, polo que se aproba o Regulamento da citada lei, e por proposta do secretario xeral de Universidades de ampliación de crédito por importe de 720 euros para facer fronte ao recurso de reposición presentado por Yésica Mariño Gómez.
Polo que, de acordo con todo o indicado,
Aprobar unha ampliación de crédito por importe de 720 euros para dedicar a ampliación da convocatoria de axudas complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para facer fronte ao recurso de reposición interposto por Yésica Mariño Gómez (DNI 35585650G).
Esta ampliación de crédito realízase con cargo á aplicación orzamentaria 09.40.422C.480.0 dos orzamentos xerais da Comunidade Autónoma de Galicia para o ano 2015, na cal existe crédito adecuado e suficiente para a dita ampliación.
Santiago de Compostela, 3 de agosto de 2015
ORDE do 27 de xullo de 2015 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 13/08/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
. Por tanto, esta consellería
Primeiro. Quedan aprobados os prezos de venda ao público das publicacións editadas por esta consellería e que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 27 de xullo de 2015
–
Locus horridus#locus amoenus
. 8 €.
–
O lobo e a lúa
. 9,50 €.
–
Ela, piedade dos suicidas
. 5,20 €.
–
Xogando con gatos
. 14,25 €.
–
Raclette
. 13 €.
–
Cadernos Ramón Piñeiro XXXI. Xosé Filgueira Valverde. Homenaxe. Quíxose con primor e feitura.
12 €.
RESOLUCIÓN do 29 de xullo de 2015, da Dirección Xeral de Enerxía e Minas, pola que se dá publicidade ás resolucións de concesión e inadmisión de axudas ao abeiro da Orde do 23 de febreiro de 2015 (Diario Oficial de Galicia número 43, do 4 de marzo), pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia para o segundo semestre de 2014 (código do procedemento IN414A).
Consellería de Economía e Industria — III. Outras disposicións — 07/08/2015

De conformidade co disposto no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 15/2014, do 16 de setembro (BOE núm. 226, do 17 de setembro), e no artigo 11 da Orde do 23 de febreiro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade ás resolucións de concesión e inadmisión das axudas outorgadas pola Consellería de Economía e Industria ao abeiro da citada Orde do 23 de febreiro de 2015, para o segundo semestre de 2014.
Os interesados poderán consultar a información detallada das resolucións no seguinte enderezo https://ticketelectrico.xunta.es/dxem/consulta/, así como no enlace habilitado na páxina web da Consellería de Economía e Industria.
Así mesmo, fáiselles saber aos interesados que contra as citadas resolucións, que son definitivas en vía administrativa, cabe interpoñer, de ser o caso:
1. Recurso potestativo de reposición ante o órgano que ditou a resolución, no prazo dun mes contado a partir do día seguinte ao da súa publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
2. Ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contado desde o día seguinte ao da súa publicación.
Santiago de Compostela, 29 de xullo de 2015
RESOLUCIÓN do 29 de xullo de 2015, da Dirección Xeral de Comercio, pola que se dá publicidade ás axudas concedidas ao abeiro da Orde do 29 de decembro de 2014 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Consellería de Economía e Industria — III. Outras disposicións — 07/08/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 29 de decembro de 2014 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia e se procede á súa convocatoria (IN 219A)
Crédito orzamentario: 1.849.927,05 euros.
Aplicación orzamentaria: 08.02.751A 781.1.
Santiago de Compostela, 29 de xullo de 2015
RESOLUCIÓN do 16 de xullo de 2015 pola que se ordena a publicación do Acordo do Consello da Xunta de Galicia do 15 de xullo de 2015 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 07/08/2015

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 15 de xullo de 2015, adoptou o seguinte
Primeiro. Apróbase a modificación da relación de postos de traballo da Consellería de Traballo e Benestar, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de xullo de 2015, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 16 de xullo de 2015
ORDE do 27 de xullo de 2015 pola que se autoriza a educación secundaria obrigatoria no centro privado Waldorf Meniñeiros, do concello de Friol (Lugo).
Consellería de Cultura, Educación e Ordenación Universitaria — III. Outras disposicións — 10/08/2015

A representante da titularidade do centro privado Waldorf Meniñeiros, do concello de Friol (Lugo), solicita autorización para impartir a educación secundaria obrigatoria.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar 4 unidades da educación secundaria obrigatoria no centro privado que se sinala a continuación:
Denominación xenérica: centro privado.
Denominación específica: Waldorf Meniñeiros.
Código do centro: 27020860.
Domicilio: As Donas, s/n.
Localidade: As Donas.
Concello: Friol.
Provincia: Lugo.
Titular: Fundación Pedagóxica Waldorf.
Composición resultante:
• 3 unidades do segundo ciclo de educación infantil.
• 6 unidades de educación primaria.
• 4 unidades de educación secundaria obrigatoria.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2015
ORDE do 30 de xullo de 2015 pola que se procede á ampliación da dotación orzamentaria para o financiamento do Plan de mellora de bibliotecas escolares en centros públicos non universitarios de titularidade desta consellería para o curso 2015/16.
Consellería de Cultura, Educación e Ordenación Universitaria — III. Outras disposicións — 10/08/2015

Mediante a Orde de 30 de marzo de 2015 (Diario Oficial de Galicia do 15 de abril), a Consellería de Cultura, Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade propia para o curso 2015/16.
O artigo 2 desta orde, que establece as aplicacións dos orzamentos da Consellería de Cultura, Educación e Ordenación Universitaria para o ano 2015, por un importe global de 540.000 €, recolle a posibilidade de ampliación destas contías, en función da dispoñibilidade orzamentaria, previamente á resolución definitiva da convocatoria.
Como consecuencia da existencia de crédito adecuado para poder ampliar o orzamento inicial, e á vista das necesidades valoradas, a Consellería de Cultura, Educación e Ordenación Universitaria
Artigo único
Incrementar o orzamento para o Plan de mellora de bibliotecas escolares en centros públicos non universitarios de titularidade propia para o curso 2015/16, por un importe de 300.000 € na aplicación 09.60.423A.628.1, destinada á adquisición de fondos documentais en distinto soporte, de acordo co establecido no artigo 2 da Orde do 30 de marzo de 2015 (Diario Ofical de Galicia do 15 de abril). Desta forma, o importe global destinado a este programa para o curso 2015/16 é de 840.000 €.
Santiago de Compostela, 30 de xullo de 2015
RESOLUCIÓN do 30 de xullo de 2015, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 4 de marzo de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (IN519B).
Consellería de Economía e Industria — III. Outras disposicións — 10/08/2015

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, no artigo 24 da Orde do 4 de marzo de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (IN519B), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 4 de marzo de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (IN519B).
b) Aplicación orzamentaria: 08.03.-732A.760.0.
c) Crédito orzamentario: 4.744.267,98 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 30 de xullo de 2015
ORDE do 23 de xullo de 2015 pola que se extingue a autorización do centro privado Los Sauces, do concello da Coruña, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 10/08/2015

A titularidade do centro privado Los Sauces, do concello da Coruña, solicita a extinción da autorización por cesamento de actividades.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Extinguir de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do centro privado Los Sauces, do concello da Coruña, código 15020477.
Segundo. A presente extinción da autorización dará lugar a correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xullo de 2015
ORDE do 24 de xullo de 2015 pola que se autoriza a apertura e funcionamento do centro autorizado de ensinanzas deportivas Acadef de Vigo.
Consellería de Cultura, Educación e Ordenación Universitaria — III. Outras disposicións — 10/08/2015

O representante da titularidade do centro autorizado de ensinanzas deportivas Acadef, de Vigo, solicita autorización para impartir as ensinanzas conducentes á obtención do título de técnico deportivo e técnico deportivo superior en Fútbol, reguladas polo Decreto 353/2003, do 11 de setembro, e polo Decreto 372/2003, do 16 de setembro.
O Real decreto 1363/2007, do 24 de outubro, establece a ordenación xeral das ensinanzas deportivas de réxime especial.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Cultura, Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes desta consellería do 12 de abril de 2004 e do 23 de abril de 2004, nas cales se determinan o procedemento de autorización e os requisitos mínimos dos espazos administrativos e docentes xenéricos cos que deben contar os centros.
Por isto, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro autorizado de ensinanzas deportivas Acadef, que queda configurado como se sinala a continuación:
Ensinanzas que se autorizan:
Grao medio: ensinanzas conducentes á obtención do título de técnico deportivo en Fútbol.
Grao superior: ensinanzas conducentes á obtención do título de técnico deportivo Superior en Fútbol.
Segundo. Antes da posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que imparta docencia no devandito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xullo de 2015
ORDE do 28 de xullo de 2015 pola que se determina a situación dunha nova estación fixa de inspección técnica de vehículos.
Consellería de Economía e Industria — III. Outras disposicións — 10/08/2015

Os criterios polos que se regula, planifica e estrutura a rede de estacións de inspección técnica de vehículos en Galicia veñen fixados no Decreto 205/1994, do 16 de xuño, polo que se refunde a normativa vixente en materia de inspección técnica de vehículos.
A devandita norma, no seu artigo 1.2, establece que a situación das estacións fixas será determinada por orde da consellería competente en materia de industria, procurando a total cobertura do territorio, atendendo aos criterios de economía e custo mínimo global do servizo para os usuarios e posibilitando o autofinanciamento das estacións.
O exercicio das competencias para determinar a localización dunha nova estación fixa de inspección técnica de vehículos correspóndelle á Consellería de Economía e Industria, de acordo co establecido no Decreto 110/2013, do 4 de xullo, polo que se establece a súa estrutura orgánica.
Na súa virtude,
Artigo único
Establecer a localización dunha nova estación fixa de inspección técnica de vehículos en Santiago de Compostela.
Disposición derradeira primeira
Facúltase o director xeral competente en materia de industria para ditar as disposicións necesarias para a aplicación desta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xullo de 2015
CORRECCIÓN de erros. Resolución do 12 de agosto de 2015, da Dirección Xeral de Política Lingüística, pola que se conceden subvencións, en réxime de concorrencia competitiva, para a edición en lingua galega de recursos didácticos curriculares para niveis non universitarios, ao abeiro da convocatoria regulada na Orde do 4 de maio de 2015.
Consellería de Cultura, Educación e Ordenación Universitaria — III. Outras disposicións — 19/08/2015

Advertido un erro na publicación da citada resolución no
Diario Oficial de Galicia
do 18 de agosto de 2015, cómpre a corrección oportuna:
No sumario ou índice completo e no que inicia a dita resolución na páxina 33838, onde di: «
Resolución do 12 de agosto de 2015, da Dirección Xeral de Política Lingüística, pola que se conceden subvencións, en réxime de concorrencia competitiva, para a edición en lingua galega de recursos didácticos curriculares para niveis non universitarios, ao abeiro da convocatoria regulada na Orde do 4 de maio de 2015
», debe dicir: «
Resolución do 12 de agosto de 2015, da Secretaría Xeral de Política Lingüística, pola que se conceden subvencións, en réxime de concorrencia competitiva, para a edición en lingua galega de recursos didácticos curriculares para niveis non universitarios, ao abeiro da convocatoria regulada na Orde do 4 de maio de 2015.
».
ORDE do 16 de xullo de 2015 pola que se autorizan as ensinanzas elementais de música no centro autorizado de música elemental Eirís, da Coruña.
Consellería de Cultura, Educación e Ordenación Universitaria — III. Outras disposicións — 06/08/2015

A titularidade do centro autorizado de ensinanzas elementais de música Eirís, da Coruña, solicita autorización para impartir o grao elemental.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas; coa Orde do 5 de decembro de 1996, que o desenvolve, e co Decreto 198/2007, do 27 de setembro, que establece a ordenación do grao elemental das ensinanzas de réxime especial de música, e por proposta da Dirección Xeral de Centros e Recursos Humanos,
Primeiro. Autorizar o grao elemental de música no centro que se sinala a continuación:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de xullo de 2015
ORDE do 16 de xullo de 2015 pola que se autorizan as ensinanzas profesionais de música no centro autorizado de ensinanzas artísticas profesionais de música Torroso, de Mos (Pontevedra).
Consellería de Cultura, Educación e Ordenación Universitaria — III. Outras disposicións — 06/08/2015

A titularidade do centro autorizado de ensinanzas artísticas profesionais de música Torroso, de Mos, solicita autorización para impartir as ensinanzas profesionais de música.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas; coa Orde do 5 de decembro de 1996, que o desenvolve, e co Real decreto 303/2010, de 15 de marzo, que establece os requisitos mínimos dos centros que impartan ensinanzas artísticas reguladas na Lei orgánica 2/2006, do 3 de maio, de educación, e por proposta da Dirección Xeral de Centros e Recursos Humanos,
Primeiro. Autorizar as ensinanzas artísticas profesionais de música no centro que se sinala a continuación:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de xullo de 2015
ORDE do 29 de xullo de 2015 pola que se amplía o crédito da Orde do 19 de febreiro de 2015 pola que se establecen as bases reguladoras para a concesión, en réxime de concorrencia non competitiva, das axudas destinadas á renovación total ou parcial de ascensores existentes pertencentes a comunidades de propietarios de edificios en réxime de propiedade horizontal radicadas na Comunidade Autónoma de Galicia, e se procede á súa convocatoria para o ano 2015 (código do procedemento IN532A).
Consellería de Economía e Industria — III. Outras disposicións — 06/08/2015

A través da Orde do 19 de febreiro de 2015 (DOG núm. 39, do 26 de febreiro), convocáronse para o ano 2015 as axudas destinadas á renovación total ou parcial de ascensores existentes, en réxime de concorrencia non competitiva.
O artigo 3 das bases reguladoras da Orde do 19 de febreiro de 2015, relativo ao crédito orzamentario destinado ás axudas, establece que se destinará unha contía de 700.000,00 euros con cargo á aplicación orzamentaria 08.03.732A.781.0 e prevé a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito, non supoñendo este feito a apertura dun novo prazo de presentación de solicitudes.
Para a tramitación dos expedientes de axuda desta convocatoria o crédito orzamentario inicial deberase incrementar para atender as necesidades de fondos para a súa tramitación, polo que procede a oportuna modificación orzamentaria incorporando crédito na aplicación 08.03.732A.781.0 «Plan Renove de Ascensores» por un importe total de 500.000,00 €.
En consecuencia, en uso das atribucións que me foron conferidas,
Artigo único
Modificar o artigo 3 das bases reguladoras da Orde da Consellería de Economía e Industria do 19 de febreiro de 2015 no referente ao crédito orzamentario destinado, incrementando este en 500.000,00 euros, pasando de 700.000,00 euros á cantidade final de 1.200.000,00 euros.
Santiago de Compostela, 29 de xullo de 2015
ORDE do 4 de agosto de 2015 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia, correspondente ao exercicio 2015, convocadas pola Orde do 30 de decembro de 2014.
Consellería de Traballo e Benestar — III. Outras disposicións — 11/08/2015

A Orde do 30 de decembro de 2014 (DOG núm. 10, do 16 de xaneiro de 2015), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á Comunidade Autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 30 de decembro de 2014, coa finalidade de facer chegar estas ao maior número de beneficiarios posibles.
Por todo o exposto, e no uso das facultades que me foron concedidas,
Artigo único
Primeiro. Amplíase o importe total das axudas que se van conceder ao abeiro da Orde do 30 de decembro de 2014, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2015:
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única. Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de agosto de 2015